**Notă informativă**

**la proiectul de lege privind subprodusele de origine animal care nu sunt destinate consumului uman**

 Prezentul proiect este elaborate în conformitate cu prevederile Titlului V Capitolul 4. Măsuri sanitare și fitosanitare, Secțiunea 1. Generalități, poziția 181 din Anexa Planului național de acțiuni pentru implementarea Acordului de Asociere Republica Moldova-Uniunea Europeană în perioada 2017-2019, aprobat prin Hotărîrea Guvernului nr. 1472 din 30.12.2016.

 Proiectul prenotat are drept scop elaborarea şi armonizarea eficientă a acquis-ului comunitar prin asigurarea unei funcţionări corecte a cerinţelor sanitar-veterinar privind colectarea, transportarea, depozitarea, prelucrarea, folosirea, eliminarea subproduselor de origine animală nedestinate consumului uman, precum și plasarea pe piață a acestora sau diminuarea și eliminarea oricăror riscuri pe care acestea le pot prezenta pentru sănătatea animală sau umană, inclusiv prevenirea apariției și răspîndirii bolilor contaginoase pentru animale.

 Avînd în vedere faptul că, noile tehnologii care sunt în curs de dezvoltare oferă modalități avantajoase de generare a energiei pe baza subproduselor de origine animală sau de eliminare în condiții de siguranță a unor asemenea produse. Eliminarea în condiții de siguranță poate avea loc printr-o combinație de metode de izolare în siguranță a subproduselor de origine animală la fața locului cu metode de eliminare instituite, precum și printr-o combinație de parametri de prelucrare autorizați și standarde noi care au fost evaluați favorabil. Pentru a ține seama de procesul științific și tehnologic în domeniu, astfel de tehnologii ar trebui autorizate în întreaga țara ca metode alternative de eliminare sau de utilizare a subproduselor de origine animală.

Măsura propusă în prezenta lege va realiza sarcina ce constă în armonizarea legislaţiei naţionale cu legislaţia şi practicile UE, astfel, creînd cadrul necesar aplicării prevederilor Regulamentului (CE) nr. 1069/2009 al Parlamentului European şi al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (Regulament privind subprodusele de origine animala), publicat în Jurnalul Oficial al UE (JO) L 300, 14.11.2009, p. 1.

Conform prevederilor prezentului proiect se stabilesc norme de sănătate publică și animală referitoare la subproduse de origine animală și produse derivate, pentru a preveni și minimiza riscul afectării sănătății publice și animale generat de aceste produse și, în special, pentru a proteja siguranța lanțului alimentelor și furajer.

Aprobarea actului legislativ în cauză va îmbunătăți în mod semnificativ nivelul național în materie de sănătate privind subprodusele de origine animală care nu sunt destinate consumului uman constituind o exigență definitorie în situația în care se dorește diminuarea riscurilor pe care subprodusele de origine animală nedestinate consumului uman îl pot prezenta pentru sănătatea animală și cea publică, inclusiv al prevenirii apariției și răspîndirii bolilor contagioase pentru animale.

Adoptarea unor condiţii armonizate cu legislaţia europeană va duce la sporirea responsabilităţii tuturor părților implicate în segmentul dat, pentru ca aceștia să îndeplinescă normele stabilite de prezenta lege, care va asigura și proteja siguranța lanțului alimentar și furajer.

În contextul celor expuse, considerăm necesară examinarea şi aprobarea proiectului de lege privind subprodusele de origine animală care nu sunt destinate consumului uman, subliniind faptul că aplicarea în practică a acestor norme, vor contribui la asigurarea unui nivel ridicat de protecție a sănătății publice și animală.

**Ministru Vasile BÎTCA**

Ex.: Victoria Mardari

Tel.: 022 20 45 45